Cimšai
Cimšai – Šiaurės Amerikos indėnų tautų grupė. Gyvena Kanadoje, Ramiojo vandenyno pakrantėje, ir JAV Anetės saloje. Populiacija ~10 000. Kalba cimšų ir anglų kalbomis. Tradiciniai verslai: žvejyba, sausumos ir jūrų medžioklė, rinkimas. XX a. pab. dalis dirbo žuvų konservų fabrikuose. Amatai: drožyba, pynimas. Tiki reinkarnacija. XIX a. 2 pusėje buvo perkelti į rezervacijas (XX a. pab. apie pusė jų ten tebegyveno). XIX a. pabaigoje buvo likę tik 3500 žmonių, vėliau daugėjo.